
Peke nga reporma sa duta, 
ginahimo nga lehitimo ang monopolyo 
sa duta kag pyudalismo 

ANG ISLA SANG NEGROS SENTRO 
sang komprador-agalon mayduta. 
Ang lapnagon nga mga neoliber- 
al nga mga polisiya nag- 
transporma sa isla pakadto sa 
isa ka higante nga negosyo nga 
epektibo nga nagkombertir sa 
agrikultural nga duta para sa 
komersyal nga gamit. Ginpaha- 
pos sang mga burukrata kag 
ahensya sang gobyerno ang li- 
wat nga pagkonsentrar sang 
duta pabor sa mga komprador- 
agalon mayduta kag ang pagsu- 
lod sang mga neoliberal nga 
proyekto. Ginpalala lang ni Mar- 
cos Jr ang problema sa duta kag 
mas nangin bulnerable ang mga 


mangunguma sa pyudal kag 
mala-pyudal nga pagpanghimu- 
los. 

Ang programa nga SPLIT 
(Support to Parcelization of 
Land for Individual Titling) nga 
ginpundohan sang World Bank, 
kaangay sa mga nauna sini nga 
Comprehensive Agrarian Reform 
Program (CARP) kag Compre- 
hensive Agrarian Reform Program 
Extension with Reforms (CARP- 
ER) sang Department of Agrari- 
an Reform (DAR), upod ang New 
Agrarian Emancipation Act (NAEA) 
nagbuyagyag sa papel sang buru- 
krasya, nga masami amo man 
ang mga dalagku nga agalon 

mayduta, sa paghimo nga lehi- 
timo ang pagpang-agaw sang 
duta paagi sa nagkalain-lain nga 
ligal nga mga padihot kag mga 
lulutsan. 

Tungod sa grabe nga reyali- 
dad sang mahal nga pagpa- 
nguma kag barato nga farm gate 
price (ukon presyo nga ginhatag 
sang komprador sa mangungu- 
ma para sa ila nga produkto), 
indi hungod nga nagtugyan sa 
ila nga duta ang mga imol nga 
mangunguma, nga naglakip sa 
kalabanan sa populasyon, pa- 
kadto sa mga kamot sang yara 

"Wasakon..." halin sa pahina 1 
sa gahom. 

Suno sa bag-o nga datos 
halin sa DAR Region 6, may yara 
sang kabilogan nga 229,155 ka 
ektarya nga duta sa Negros Oc- 
cidental nga gintigana para sa 
repormang agraryo sugod 1972. 
Sa karon, may yara pa 28,144 
ka ektarya nga wala mapanagtag 
nga duta. Gamay na ini nga por- 
syento sa una nga pagtan-aw, 
kag daw kadalag-an sang reak- 
syonaryo nga gobyerno. Apang 
sa likod sang indi mapatihan nga 
datos, amo ang nagadamu nga 
isip sang ARBs nga wala na 
nagapanag-iya sang ila duta. 
Sadtong 2013, 70 porsyento sang 
mga duta nga ginpanag-iyahan 
sang mga ARB sa Negros Occi- 
dental ang nagbalik na sa kontrol 
sang mga dalagku agalon may- 
duta-komprador. 

Paagi sa pagbag-o sang gamit 
kag reklasipikasyon sang duta, 
ang mga reaksyonaryo nga 
ahensya kaangay sang Depart- 
ment of Environment and Nat- 
ural Resources (DENR) kag 
National Commission of Indi- 
genous Peoples (NCIP) nangin 
manogpatigayon man sa pagsu- 
lod sang dumuluong kag lokal 
nga negosyo sa mga forestal kag 
ancestral nga duta kag pag- 
palayas sa mga mangunguma kag 
tumandok sa ila mga komunidad 
kabaylo sang mga gan-it kag 

ganansya. 

Duha ka tuig na sa gahum, 
ang rehimen US-Marcos II nag- 
pakilala kag magpa-uswag sa 
mga dalagku nga komprador- 
agalon mayduta kag mga im- 
peryalista nga negosyo sa isla 
sang Negros nga nagpaluya sa 
palangabuhian sang pila ka milyon 
ka mga Negrosanon, pareho sa 
kasyudaran kag kaumhan. Gin- 
dagsa ang isla sang Negros sang 
mga proyekto sang reklamasyon 
sa mga baybay nga magpalayas 
sa mga komunidad sang imol nga 
tagasyudad, mga makahalalit nga 
mina kag kwari, eko-turisimo 
kag agribusiness, komersyal nga 
reporestasyon, kag iban pa. 

Sa panahon sang El Niño 
phenomenon kag sa bag-o lang 
nga paglupok sang Bulkan Kan- 
laon, ang indi bastante nga ayuda 
kag preparasyon sa reaksyonaryo : 
nga gobyerno dugang nga nag- 
tulod sa mga mangunguma sa 
kawad-on sang duta kag kapi- 
gaduhon. Ang tiempos muertos 
nahimo nga wala untat sa baylo 
nga maglawig lang sa pila ka bu- 
lan. Labaw pa sini amo ang 
padayon nga terorismo sang es- 
tado sa bug-os nga Negros sa 
diin pito ka mga batalyon sang 
Philippine Army sa idalum sang 
302nd kag 303rd Brigade kag 
tatlo ka batalyon sang mga is- 
pesyal nga pwersa (Special Ac- 
tion Force, Regional Mobile Force 
kag Regional Public Safety) sang 

Philippine National Police (PNP) 
ang ginbutang sa isla nga mag- 
serbi nga mga mersenaryo kag 
berdugo sang mga nagahari nga 
sahi batok sa masa. 

Agud masabat ang nagalala 
nga problema sa duta, gintamod 
sang demokratiko nga rebolus- 
yon sang banwa ang programa 
sa ekonomiya nga matuod nga 

Nagapasalamat ang Ang Paghimakas sa : 
mga kontribusyon agud mangin : 
madinalag-on ang ini nga isyu. Sa i 
pagpauswag sang aton Ang Paghimakas, : 
ginapangabay sa tanan nga bumalasa i 
nga padayon nga mag-amot sang mga : 
balita, piktyur, istorya kag iban pa nga : 
sinulat. Nagapangayo man kami sang | 
inyo mga suhestyon kag komentaryo : 
paano pa gid ini pauswagon. 


I angpaghimakas@protonmail.com : 


W) negrosrevportal.wordpress.com 


2 ka patrol base sang militar, ginharas sang mga Pulang hangaway, p3 e 74 ka mga kaso sang 
paglapas sa tawhanon nga kinamatarung, p4 e Pag-atake sang armyworm sa Negros Occidental, p6 
e NPA Negros nagbulig sa mga biktima sang paglupok sang Bulkan Kanlaon, p7 e Ang kahimtangan 
sang poldets sa prisohan, p8 e Mga paglapas sa tawhanon nga kinamatarung sa Negros, 
ginapa-imbistigaran sang mga bilanggong pulitikal, p8 e Ika-55 nga anibersaryo sang Partido kag 
NPA, ginselebrar, p10 e 2 ka martir sa Escalante, ginpasidunggan, p10 e Una nga anibersaryo sang 
pagka-martir ni Ka Rogelio Posadas, ginsaludohan, p11 e Pundamental nga prinsipyo sa pagtukod 
sang Partido, p12 e Balita sa Isla, p13 e Sa Matuod Lang, p15 e Kawad-on sang duta: Ugat sang 


mga taktikal nga opensiba, p18 e Banwa sa Iloilo, gin-airstrike sang 61st IB, p18 e 5 ka mga hors de 


3 
S 
Aa. nagalala nga krisis kag terorismo sa isla sang Negros, p16 e NPA-Western Samar naglunsar sang 


combat, ginpatay sang 47th IB kag PNP sa Bohol, p19 e Kaso sang 2 ka patay nga mga HR 
defenders, gindula sang korte, p19 e Tabugon5: Ginahandom kag ginpalangga sang masang 
ginapigos kag ginahimuslan, p20 e Mga Bituon, p21 e Ano ang himuon kon maglupok ang 


bulkan?, p22 


HUNYO 2024 


2 ka patrol base sang militar, 


ginharas sang mga Pulang hangaway 


DUHA KA SUNOD-SUNOD NGA 
operasyon-haras ang ginpatiga- 
yon sang mga Pulang hangaway 
sang Leonardo Panaligan Com- 
mand-Central Negros Guerrilla 
Front (LPC-NPA) sa mga patrol 
base sang 62nd IB sa bulan sang 
Mayo. 

Natabo ini sadtong Mayo 
24, alas 9:00 sang gab-i sa base 
sang nasambit nga militar sa Brgy. 
Malangsa, Vallehermoso, kag sad- 
tong Mayo 27, alas 6:30 sang 
gab-i, sa Brgy. Hinakpan, Gui- 
hulngan City, tanan sang Negros 
Oriental. 

Suno kay Ka JB Regalado, 
tagpamaba sang LPC-NPA, nga 
sabat ini sa ginpangayo nga 
hustisya sang mga pamilya sang 
mga biktima sa pagpamatay 
sang AFP, PNP kag paramilitar 
kag sa lapnagon nga militarisas- 
yon sa kaumhan. 


Dugang pa ni Regalado nga 
ang amo nga mga aksyon militar 
sang NPA "kabaliskaran sa pa- 
sulit-sulit nga ginatikal ni BGen. 
Orlando Edralin sang 303rd Bde 
kag MGen. Marion Sison sang 
3ID upod sa ila mga manogtag- 
hol nga 'dismantled' na ang mga 
prenteng gerilya sa isla." 


Samtang, indi magnubo sa 
apat ka tropa sang 11th IB ang 
kaswalti sa kontra-opensiba sang 
isa ka yunit sang Rachel Mae Pa- 
lang Command-Southeast Negros 
Guerrilla Front (RMPC-NPA) ba- 
tok sa nasambit nga militar 

reporma sa duta kag pungsodnon nga industriy- 
alisasyon. Ang pagpatuman sang reporma sa 
duta sa pinakamanubo nagakahulugan sa pagdula 
sang arkila sa duta kag usura, pagpataas sang 
sweldo kag presyo sang produkto, kag land cultiv- 
ation areas, samtang ang pinakamataas nga 
porma amo ang pagbawi sa duta halin sa mga 
agalon mayduta kag pagpanagtag sini balik sa 
mga mangunguma. Kon indi ini mapatuman, ang 
mala-kolonyal kag mala-pyudal nga kahimtangan 
magapabilin nga nagasandig sa importasyon kag 
nakasentro sa eksport. Ang pungsod, lakip na ang 
isla sang Negros, magpabilin man nga isa ka py- 
esa sang imperyalista nga makina kag mabudlay 
nga maagom ang kahilwayan kag soberanya. 
Importante nga ang mga rebolusyonaryong 


organisasyon masa sang mga mangunguma, 
kaupod ang iban nga mga demokratikong sektor, 
magbuligay upod ang New People's Army agud 
ipatuman ang mga kontra-pyudal nga paghi- 
makas masa, ipatuman ang agraryong rebolusyon 
sa kaumhan kag batoan ang nagapadayon nga 
neoliberal nga opensiba sang rehimen Marcos II. 
Nagpabilin nga indi malikawan sandig sa 
kasaysayan kag kinahanglanon ang armado nga 
paghimakas. Sa kahimtangan nga todo-todo ang 
panikasog sang neoliberalismo kag pasismo sang 
estado agud idingot sa sahing mangunguma ang 
ila nga kinamatarung sa pagtalauma kag pag- 
angkon sang duta, ang punta sang pusil lamang 
ang nagapalanog sang panawagan sang mga gi- 
nahimuslan kag ginapigos para sa matuod nga 
kahilwayan, demokrasya kag pangmalawigon nga 

74 ka mga kaso sang paglapas sa 
tawhanon nga kinamatarung sang 


militar halin Abril tubtob Hunyo 


SA IKADUHA NGA KWARTO SA sini nga tuig, anum ka 
mangunguma ang biktima sang pagpamatay sang mga 
pwersa sang Armed Forces of the Philippines (AFP), Phili- 
ppine National Police (PNP) kag mga paramilitar sini sa isla 
sang Negros. Kabahin ini sa 74 ka mga kaso sang bayo- 
lasyon sa tawhanon nga kinamatarung nga ginkomiter 
sang mga reaksyonaryo nga pwersa sang estado nga naga- 
imbolbar sa masobra 5,500 ka mga biktima (1,345 ang mga 
bata) sa sulod sang bulan sang Abril tubtob Hunyo. 

Ginhinabonan sang 62nd IB nga isa ka peke nga eng- 
kwentro ang ila pagpatay sa duha ka mangunguma sa 
Brgy. Quintin Remo, Moises Padilla, Negros Occidental nga 
sanday Marlon Catacio, 24 anyos, sa Sityo Ngalan sadtong 
Abril 4 kag Richard Dela Peña, 50 anyos, sa Sityo Inangaw 
sadtong Mayo 21. Ginpaidalom sila sang interogasyon kag 
tortyur antes ginpatay. Ginpasibangdan sila nga mga 
katapo ukon tigsakdag sang New People's Army (NPA). 
Samtang, ginpatay man sang 62nd IB kag sang mga ahente 
sini ang mangunguma kag kagawad sang barangay nga si 
Reynaldo Jacolbe sa Brgy. Puso, La Castellana, Negros 
Occidental sadtong Mayo 1. Pakadto na sa iya uma si Jacol- 
be sakay sa iya motorsiklo sang ginpaarakan sang mga ar- 
mado nga tawo. 

Tatlo man ka mga mangunguma ang biktima sang 
pagpamatay sadtong Mayo sa Calatrava, Negros Occi- 
dental. Ginpatay sang mga katapo sang 79th IB kag sang 
mga paramilitar sini si Fructoso 'Otoy' Patubay, 63 anyos, 
sa Brgy. Laga-an sadtong Mayo 2 kag Jigger Bartolo, 43 
anyos, sa Brgy. Hilub-ang, sadtong Mayo 30. Naglawig 
sang iya karabaw si Patubay sang ginpatay. Samtang, gin- 
redtag sang nasambit nga militar si Bartolo halin 2019 kag 
ginpresentar nga 'surrenderee' matapos ang pila ka beses 
nga pagpatawag, pag-interogar kag pag-intimidar sa iya. 
Subongman, ginpagwa sang 79th IB si Jeje Redobles nga 
'kaswalti sang NPA nga napatay sa engkwentro' sadtong 
Mayo 22 sa Brgy. Cambayobo. Malawig na nga gin-initan si 
Redobles sang nasambit nga militar kag makapila ka beses 
nga ginpatawag sang 79th IB agud ila himuon nga aset 
paniktik sa ila lugar batok sa NPA kag sa rebolusyonaryo 
nga kahublagan. 

Pagkatapos sang pagpatay kay Patubay, ginpahug nga 
patyon sang 79th IB ang iya mga himata paagi sa isa ka 
peke nga Facebook account nga may logo sang NPA. Nag- 
palapta man sang istorya ang nasambit nga militar nga 
may padya nga P10,000 sa kada mapatay nga na-redtag 
nga sibilyan sa Brgy. Hilub-ang. 

sadtong Enero 18 sa Sityo Sug-ong, 
Brgy. Milagrosa, Sta. Catalina, Negros 
Oriental. Ginpasidunggan man sini 
si Ka Rustom (Edmar Solano) nga 
namartir sa amo nga inaway. 

Nakalunsar man sang 18 ka 
aksyon militar kag punitibong aksyon 
ang NPA sa sulod sang anum ka 
bulan. Nakakumpiska ini sang pito 
ka armas, mga bala kag kagamitan 
militar. 


Mga rapist, ginsilotan 

Ginsilotan sang mga operatiba 
sang LPC-NPA si Ronel Fuentes, 33 
anyos sang Brgy. Guba, Valleher- 
moso sadtong Enero 22, ala-1:30 
sang hapon, sa kaso nga pagpan- 
glugos sang iya mga utod sadtong 
2009. 

Makapila ka beses nga ginlugos 
ni Fuentes ang isa niya ka utod 
(menor de edad sa sini nga pa- 
nahon) sa sulod lamang sang duha 
ka semana matapos ang pagkastigo 
sini. Makapila ka beses man nga iya 
ginlugos ang isa pa ka utod niya 
nga apa nga nagresulta sa de- 
presyon sang biktima tubtob nga 
naghikog. Samtang, nakapalagyo 
ang ikatatlo ka utod nga plano man 
niya nga himuslan. Ginpahug ni 
Fuentes ang mag-ulutod nga paty- 
on kon manugid sa iya ginhimo. 
Masami nga ginakastigo man ni 
Fuentes ang iya asawa sa tion nga 
mag-away sila nga duha. 

Ginpahamtangan man sang LPC- 
NPA sang silot kamatayon si Arman 
Binalo-ac, 38 anyos, may asawa kag 
mga kabataan, sa Sityo Naube, 
Brgy. Puso, La Castellana, Negros 
Occidental, sadtong Mayo 9, alas 
7:30 sang gab-i. Ginpasakaan si 
Binalo-ac sa rebolusyonaryo nga 
korte sang pumuluyo sang kaso 
sang pagpanglugos sa iya himata 
sadtong 2005. Nagtinguha pa ang 
NPA nga moistorya si Binalo-ac 
apang wala ini nag-angkon sang iya 
ginhimo sa pihak sang mga 
ebidensya halin sa mga biktima kag 

Sa Don Salvador Benedicto, 
Negros Occidental, iligal nga 
gin-aresto ang mag-utod nga 
sanday Adonis Alforque, 16 
anyos, kag Jonidel Alforque, 17 
anyos, sang kombinado nga mga 
tropa sang 79th IB kag Negros 
Occidental Police Mobile Force 
Company (1st NOCPMFC) sa 
Sityo Humayan, Brgy. Pinowayan 
sadtong Abril 25. Ginparada sila 
nga mga "bata nga hangaway." 
Ginklaro ni Ka Cecil Estrella, 
tagpamaba sang RJPC-NPA, nga 
wala sang mga Pulang hangaway 
sa lugar kag "istrikto ini nga na- 
gasunod sa pagsulundan sang 
NPA kag sa memorandum sang 
Executive Committee sang Ko- 
mite Sentral sa rekisitos nga 
dapat 18 anyos ang minimum 
nga edad sang tanan nga mga 
Pulang hangaway." 

Sa bulan pa gihapon sang 
Mayo, ginpahug man nga patyon 
sang mga katapo sang 79th IB 
ang mga magagmay nga ne- 
gosyante, small planter kag mga 
residente sang apat ka barangay 
sang Calatrava kon indi mag- 
pasugot sa demanda sang pa- 
sulit-sulit nga pagpangilkil sang 
nasambit nga militar. Pilit nga 
ginapareport ang mga pumuluyo 
sa detatsment sang militar kon 
may presensya sang NPA kag 


ginpahug nga patyon ukon ilu- 
bong nga buhi kon indi manugid, 
gintsekyar man ang ila mga bag 
kag balon nga pagkaon kon 
magkadto sila sa ila mga uma. 

Sa Kabankalan City, Negros 
Occidental, patarasak nga nag- 
paniro ang mga katapo sang 
94th IB sa nabukid nga bahin 
sang Barangay Carol-an (Lower), 
sadtong Mayo 6 sang hapon kag 
ginpagwa nga ila nga na-engkwen- 
tro ang yunit sang Mt. Canser- 
mon Command South Central 
Negros Front (MCC-NPA). Gin- 
tawag ni Ka Dionesio Mag- 
buelas, tagpamaba sang MCC- 
NPA, nga butigon ang 94th IB 
sa pagpalapta sang peke nga 
balita kag iya nga ginpaathag 
nga wala sang engkwentro sa 
amo nga lugar kag wala sang 
NPA sa sina nga panahon. 
Matapos ang peke nga engkwen- 
tro, pilit nga ginpabakwit sang 
mga pwersa sang 94th IB ang 
masobra 400 ka mga residente 
sa tatlo ka mga sityo sang Brgy. 
Carol-an. 

Sa Sityo Cabagal, Brgy. 
Buenavista, Himamaylan City, 
Negros Occidental, sadtong Hun- 
yo 7, alas 2:00 sang kaagahon, 
nagkalakakas ang mga pwerta- 
han sang pito ka mga panimalay 
sang mga mangunguma sang 
ginsipa ini sang 94th IB kag mga 
elemento sang Citizen Armed 

Force Geographical Unit (CAFGU). 
Nagpamukaw sila kag wala gin- 
buksan sang mga tagbalay bangud 
sa kahadlok nga matabo sa ila 
ang kaangay sa naaguman sang 
pamilya Fausto nga ginmasaker 
sang amo nga militar. Pagkata- 
pos sang hitabo, ginpilit sang 
mga katapo sang 94th IB kag 
CAFGU si Leo de Baguio nga 
ipadul-ong sila sa ila detatsment 
apang nagpamalibad siya bangud 
sa kabalaka kon ano ang matabo 
sa iya. 

Sadtong Abril 3, ginpunggan 
sa pagtapas sang tubo sa ila 
komunal nga uma sang mga 
katapo sang 94th IB ang mga 
myembro sang Baclayan, Bito, 
Cabagal Farmers and Farm work- 
ers Association (BABICAFFA). 
Gin-akusaran sila sang nasambit 
nga militar nga iya sang NPA 
ang amo nga uma. Masobra 10 
ka tonelada na ang ila natapas 
kag wala na ini ginbalikan sang 
mga tapasero bangud sa ka- 
hadlok. 

Subongman, wala untat ang 
pagmilitarisa sang 15th IB sa 
mga komunidad sang mangu- 
nguma sa banwa sang Cauayan, 
Negros Occidental halin sang nag- 
ligad nga tuig tubtob subong. 
Ginteniran sang mga soldado 
ang mga barangay hall, eskwe- 
lahan kag panimalay sang mga 
mangunguma sa mga barangay 
sang Caliling, Yao-yao, Masaling, 
sa tabon sang Retooled Com- 
munity Support Program (RCSP). 
Sa gab-i, pilit nga ginapang- 
saka-saka sang mga militar ang 
mga balay sang mga mangu- 
nguma kag ginpahug sila gamit 
ang mga peke nga warrant of 
arrest agud pilit nga pasungka- 
on bilang mga 'katapo sang 
NPA.' Sa Brgy. Inayawan, gin- 
pahug sang mga katapo sang 
15th IB ang 11 anyos nga bata 
ni Arman Dolentina kag gin- 
pang-abukay sang mga soldado 

Pag-atake sang armyworm sa Negros Occidental, 
dugang kahangawa sang mga mangunguma 


NABUSLAN SANG KAKUGMAT 
KAG KAHANGAWA ang paglaum 
sang magagmay nga mangu- 
nguma sa Negros (Occidental 
nga makatibawas matapos ang 
El Niño phenomenon tungod sa 
pag-atake sang mga armyworm, 
suno kay Felicidad Mercado, 
tagpamaba sang Pambansang 
Katipunan ng mga Magbubukid 
(PKM)-Negros. 

Sa ulihi nga datos halin sa 
Office of the Provincial Agricul- 
turist (OPA), nag-abot na sa 
923.5 ka ektarya ang nahalitan 
sang mga armyworm sa bug-os 
nga Negros Occidental nga nag- 
apekto sa masobra 1,429 ka 
mga mangunguma. Pinakaapek- 
tado ang 307 ka ektarya sang 
katubuhan kag maisan sa Hima- 
maylan City, samtang apektado 
man ang 245 ka ektarya nga 
maisan sa Isabela, Binalbagan, 
kag Moises Padilla. 

"Kon indi gilayon mahatagan 
sang igtalupangod kag matapna 
ang pagdagsa sang mga army- 
worm, ginabana-bana nga ma- 
dasig ini nga maglapta sa iban 
pa nga kaumahan sa kaiping nga 
mga banwa sang Negros Occi- 


dental," siling sang PKM-Negros. 

Dugang pa sang PKM- 
Negros, kinahanglan nga ma- 
hatagan sang asistans ang mga 
mangunguma nga naigo sang El 
Niño kag subong man sang 
peste agud makabangon liwat sa 
ila pangabuhian kag makat- 
ibawas sa mahimo nga grabe 
nga gutom kag kaimolon nga 
magoigo sa isla. 

Suno sa National Democratic 
Front (NDF)-Negros, halos 16,000 
ka mga mangunguma, mamumu- 
gon sa uma kag mga mangingis- 
da sa bilog nga isla sang Negros 
ang naapektohan sang tig-ilinit 
kag tuman nga kainit sa isa ka 


tuig nga El Niño phenomenon. 

Sa datos sang reaksyonaryo 
nga gobyerno, ang halit sang 
tig-ilinit sa sektor sang agrikul- 
tura sa Negros Occidental na- 
kalab-ot na sa P518.8 milyones, 
samtang nakalab-ot ini sa P2.4 
bilyones sa Negros Oriental. 

Para sa NDF-Negros, mas 
madamo ang promisa sang re- 
himen US-Marcos II kaysa sa ak- 
twal nga ayuda para sa pumuluyo. 

"Ang kooperasyon sa tunga 
sang masa kag Pulang hanga- 
way nag-ani sang masobra pa 
kompara sa butig kag walay pu- 

ang mga pagkabutang sa ila balay sadtong Abril 7. 

Samtang, nagpabilin ang presensya sang mili- 
tar halin Mayo tubtob subong sa proper sang 
Brgy. Payauan, Candoni kag Sityo Montilo, Brgy. 
Pinggot, Ilog kag mga barangay sang Manlucahoc 
kag Camindangan, Sipalay City, tanan sang 
Negros Occidental. 

Sa Central Negros, halin sa bulan sang Abril, 
nagapadayon ang operasyon militar sang 62nd IB 
sa mga komunidad sang mangunguma. Nagpang- 
saka-saka sila sa mga kabalayan bisan nagdumili 
ang mga tagbalay, pilit nga ginpatawag ang 


pumuluyo sa mga pulong-pulong, nag-interogar, 
nagpamahug kag nagmuntar man sang mga 
tsekpoynt. 

Magluwas sa kakugmat nga dala sang mga 
operasyon militar sang kombinado nga mga tropa 
sang 62nd IB kag 2nd NOCPMFC sadtong Abril sa 
mga barangay sang Quintin Remo, Montilla, kag 
Macagahay, Moises Padilla, kag Brgy. Sandayao, 
Guihulngan City, nagresulta man ini sa pag-ka- 
laubos sang tubig nga ilimnon kag galawion sa 
balay sang mga mangunguma sa pihak sang kaku- 
langon sang tubig tuga sang El Niño phenomenon 
kag kalayuon sang ila ginasag-uban. 


HUNYO 2024 


GINMANDO SANG APOLINARIO GATMAITAN 
COMMAND-New People's Army, ang rehiyunal 
nga kumand sang NPA sa isla sang Negros (AGC- 
NPA), sa tanan nga mga yunit gerilya sini nga 
manguna sa mga pagtinguha sa pagpangalap 
sang suporta halin sa mga rebolusyonaryo nga 
organisasyon, mga nagkalain-lain nga sektor kag 
mga alyado para sa hinanali nga bulig sa mga 
biktima sang paglupok sang Mt. Kanlaon sadtong 
Hunyo 3. 

Samtang ginaatubang pa sang pumuluyo ang 
epekto sang El Niño phenomenon, nagdugang ang 
ila pag-antus sa paglupok sang bulkan. Nagbuga 
ini sang madamol nga aso nga may kataason nga 
5,000 metros nga nagresulta sang ashfall kag 
pagbaha sang lahar pagkabwas kag sa masunod 
nga mga adlaw. Apektado ang mga residente 
sang Canlaon City, Negros Oriental subongman 
ang La Carlota City kag mga banwa sang La Cas- 
tellana, Moises Padilla, Isabela, Binalbagan, Hini- 
garan kag Pontevedra sang Negros Occidental. 

Nagpagwa gilayon ang Philippine Institute of 
Volcanology and Seismology (PHIVOLCS) sang 
Alert Level 2 nga status sang Mt. Kanlaon. Nag- 
paandam man ang PHIVOLCS sa posible nga gulpi 
nga phreatic explosion sang bulkan. 

Siling ni Ka Maoche Legislador, tagpamaba 
sang AGC-NPA, "dapat nga kolektibo nga 
idemanda sang mga pumuluyong Negrosanon ang 
nagakaangay nga kompensasyon halin sa reaksyo- 
naryo nga gobyerno para sa mga kahalitan sa 
mga sunud-sunod nga mga kalamidad nga naagu- 
man sang pumuluyo bangud sa kahinay sang 
sabat sang rehimen ni Marcos Jr." 

Naputos sang abo ang mga pananom sang 
mga mangunguma kag nawad-an ang mga residen- 
te sang mainom kag limpyo nga tubig bangud 
sang ashfall. Nagbakwit ang 8,580 ka pamilya 
ukon 29,739 ka indibidwal sa 25 ka barangay sa 
duha ka probinsya. Naglab-ot sa indi magnubo sa 
P11 milyon sa Negros Occidental kag P139 milyon 
sa Negros Oriental ang danyos sa sektor sang ag- 
rikultura. 

Ginreport man sang Negros Occidental Pro- 
vincial Veterinary Office (PVO) sadtong Hulyo 2 
nga naglab-ot sa 4,764 ka mga kasapatan 
kaangay sang manok, baboy, baka kag karabaw 


NPA Negros nagbulig sa mga biktima 
sang paglupok sang Bulkan Kanlaon 


ang napatay bangud sa respiratory infection kag 
problema sang indi matunawan tungod sa 
paghaklo sang aso halin sa asopre. 

Ginpanawagan sang Pambansang Katipunan 
ng Magbubukid (PKM)-Negros ang hinanali nga 
sabat sa demanda para sa liwat nga pagpakay-o 
sang puluy-an kag palangabuhian kag ayuda nga 
pagkaon kag iban pa nga kinahanglanon sang 
mga pumuluyo nga apektado sang paglupok sang 
Mt. Kanlaon. 

Samtang, nagbulig ang mga Pulang hangaway 
sang Leonardo Panaligan Command-Central 
Negros Guerrilla Front (LPC-NPA) upod sa masa 
para sa pagtinguha sa rehabilitasyon sang 
pangabuhian sang mga mangunguma kaangay 
sang dagyaw-alayon sang pananom, pag- 
panglimpyo sang mga bubon, pagpangita sang 
tinlo nga tubig para sa adlaw-adlaw nga konsumo 
kag iban pa. 

Bangud sa sunod-sunod nga kalamidad nga 
nagdugang sa kawad-on sang duta kag kagutom 
sang pumuluyong Negrosanon, ginpaathag ni Ka 
Maoche ang "kakinahanglanon sa paglunsar sang 
agraryo nga rebolusyon, isa sa komponent sang 
armado nga paghimakas, agud masolbar ang pila 
ka siglo na nga pyudal kag malapyudal nga pag- 
pamigos kag pagpanghimulos sa isla." (JP 

los nga promisa sang reaksyonaryo nga gob- 
yerno," siling ni Ka Bayani Obrero, tag- 
pamaba sang NDF-Negros. 

Ginpangabay sang NDF-Negros ang 
pagbinuligay sang mga patriyotiko kag prog- 
resibo nga mga indibidwal kag organisasyon 
kag mga mangunguma. 

Ginpanawagan man sang PKM-Negros 
sa US-Marcos nga rehimen nga indi lang ang 
pagpangandam sa gyera kontra-Tsina ang 
paga-asikasuhon kundi mas ang kahimtangan 
sang malapad nga mangunguma nga naga- 
kinahanglan subong sang pag-ulikid kag 
asistans sang gobyerno, ilabi na sa isla sang 
Negros. fP 

Ang kahimtangan sang poldets sa prisohan 


GINAPIGOS GID SANG MAHIMUSLANON NGA 
nagahari nga sistema ang pumuluyo nga nagahi- 
makas bisan yadtong poldets (ukon political de- 
tainees), ukon mga rebolusyonaryo kag aktibista 
nga nagkalatanggong na sa prisohan. 

May sobra 130 ka poldets sa bilog nga isla 
sang Negros. Mayoriya ang ginpasakaan sang tatlo 
tubtob apat ka kaso kada isa sa ila agud itang- 
gong sila sang madugay sa prisohan. Gani, pito 
sa ila ang nagaatubang sang 13 tubtob 20 ka 
nagkalain-lain nga kaso, indi lang sa isla sang 


Negros, kundi sa Bohol man (lugar nga wala gid 
sila makatapak halin sadto). Sa sini, kumon nga 
ginagamit ang "pagpananum" sang manubo nga 
pusil (nga mapyansahan pero masami indi mag- 
nubo sa P120,000), kag amo man sang granada, 
rifle grenade kag iban pa nga eksplosibo (nga indi 
gid mapyansahan). Sandig mismo sa mga datos 
halin sa reaksyonaryo nga korte, halos tanan nga 
poldets (ukon 93 porsyento) ang gindingotan 

Mga paglapas sa tawhanon nga kinamatarung sa Negros, 


ginapa-imbistigaran sang mga bilanggong pulitikal 


NAGPUASA ANG ISA KA GATOS 
ka mga bilanggong pulitikal sa 
isla sang Negros sadtong Abril 
19 agud ipanawagan sa Com- 
mission on Human Rights (CHR) 
National Office ang pagduso sa 
primero nga panikasog sang 
opisina para sa maid-id nga im- 
bestigasyon sa madamu nga 
mga paglapas sa tawhanon nga 
kinamatarung sa Negros sugod 


Hulyo 2022 nga ginapatihan nga 
signipikante nga bahin sang 
kontra-insurhensya nga kam- 
panya sang rehimen Marcos Jr 
sa isla. 

Sa subong, may sobra 130 
ka bilanggong pulitikal sa isla 
sang Negros ukon 16 porsyento 
sang kabilogan nga isip sa bug- 
os nga pungsod. 

Ginpanawagan 


man sang 


mga bilanggong pulitikal ang 
imbestigasyon sa padayon nga 
pagkadula ni Lyngrace Marturi- 
llas, bata sang bilanggong pu- 
litikal nga si Mary Joy Enyong, 
kag duha pa ka mga pamatan-on 
nga lalaki sang gin-abdak sila 
sadtong Abril 19, 2023 sa Hini- 
garan, Negros Occidental upod 

sang kinamatarung nga maka- 
pyansa. 

Tuman ka athag ang grabe 
ka atrasado nga pagbista sang 
mga kaso ilabi pa sa kahimtangan 
nga sobra sa katunga sa tanan 
nga mga poldet sa Negros ang 
ginpangdakop sadto pang 2019- 
2021, o sa una nga tatlo ka tuig 
nga implementasyon sang Memo- 
randum Order 32 ni Duterte nga 
nag-imposar sang ala-martial law 
nga kahimtangan sa mga na- 
bukid nga barangay. Ini nga 
kaatrasado sang pagbista amo 
man ang kabangdanan nga may 
tatlo ka poldet sa Guihulngan 
City Jail nga napriso halin pa sad- 
tong 2007, pero tubtob subong, 
wala pa gid madesisyonan sa korte 
ang ila nga kaso. 

Tradisyon halin pa sa pa- 
nahon sang martial law nga ang 
mga poldets pangapinan gid 
sang mga human rights lawyers, 
ukon sang mga abogado nga 
may kahanas sa pagpangapin sa 
tawhanon nga kinamatarung. 
Pero naggamay sang maayo ang 
ila hanay diri sa Negros sang nag- 
arangkada ang NTF-Elcac kag 
ginpang-salbeyds sila, kasubong 
ni Atty. Ben Ramos sa Kaban- 
kalan City sadtong 2018, kag ni 
Atty. Anthony Trinidad sa Gui- 


hulngan City sadtong 2019. May 
panahon nga nagbulig ang mga 
human rights lawyers sang Panay 
diri sa Negros, apang nag-untat 
man ini matapos ginbuno sa ulo 
(pero wala mapatay) ang isa ka 
abogado sang pumuluyo didto nga 
si Atty. Karlo Guillen sadtong 
2021. 

Bangud sang malala nga 
red-tagging kag gani pagpang- 
salbeyds sa mga human rights 
lawyers, sobra sa katunga sa 
kabilugan nga poldets sa Negros 
ang napilitan magbaton sang 
ligal nga serbisyo halin sa mga 
abogado sang reaksyonaryo nga 
gobyerno. Bisan matuod nga 
libre, ini nga mga abogado bul- 
nerable sa presyur halin mismo 
sa NTF-Elcac, samtang pipila sa 
ila ang kuno nagapangapin sa 
mga poldet pero sikreto nga na- 
gasunod sa desisyon sang NTF- 
Elcac. 

Bangud sining dunot kag 
pasista nga sistema, pila ka mga 
poldet ang napilitan sa pagsulod 
sa areglo nga plea bargain, ukon 
pagbag-o sang ila nga orihinal 
nga tindog--halin sa "not guilty" 
pakadto sa "guilty"--agud lang 
matapos na ang ila mga kaso 
kag mapapanaugan sang mas 
manubo nga sentensya. Ang 
iban sa ila, posible makagwa na 
gilayon paagi man sang proba- 


e..........e...e...e..e..e..e..e..e....... 


tion, kon diin sa sulod sang duha 
ka tuig, kundisyonan sila nga 
mag-report kada bulan sa reak- 
syonaryo nga gobyerno kag ob- 
ligado nga indi magbiya nga daw 
priso sa ila kaugalingon nga lugar. 

Sa masami, ginasikway sang 
mga poldet ang ginatawag nga 
plea bargain. Ngaa man? Una, 
paagi sini, mahimo nga mapasi- 
bangdan ang mga aktibista kag 
rebolusyonaryo sa matag higa- 
yon nga may malain nga pang- 
hitabo sa ila komunidad bisan 
wala ini sang basehan. Ikaduha, 
indi man gid matuod ang mga 
kaso nga ginpasaka batok sa 
mga poldet kag nagbase lang ini 
sa ginbutang-butang nga ebi- 
densya, nga ginpalig-on sang 
bayaran nga testigo. Ikatatlo kag 
labaw sa tanan, kinamatarung 
kag katungdanan man gid sang 
tanan nga makipungsodnon ukon 
rebolusyonaryo nga Pilipino nga, 
sa pinakamenos, magsaway, ukon 
maghimakas man gani, sa isa ka 
mapiguson kag kontra-pumuluyo 
nga gobyerno. 


(Sa sunod nga isyu: Indi ma- 
punggan nga diwa sang mga 
poldet para sa pag-alagad sa 
pumuluyo) 

si National Democratic Front 
(NDF) consultant Rogelio Posa- 
das. 

Palamangkutanon para sa 
mga bilanggong pulitikal ngaa 
ginpagwa nga kaswalidad si NDF 
consultant Rogelio Posadas sa 
isa ka indi mapatihan nga eng- 
kwentro sa tunga sang militar 
kag mga NPA sa Binalbagan, 
Negros Occidental sa masunod 
nga adlaw, samtang si Marturil- 


las kag duha ka mga drayber 
sang habal-habal nga sanday 
Renald delos Santos kag Denald 
Mialen nagpabilin nga nadula. 
Samtang, si Bishop Gerardo 
Alminaza, bise presidente sang 
Caritas Philippines, Episcopal 
Commission on Social Action, 
Justice and Peace sang Catholic 
Bishops' Conference of the Phili- 
ppines (CBCP), nagsiling nga 
dapat mag-ulikid ang gobyerno 
sa mga bilanggong pulitikal sa 
isla sang Negros nga nagapa- 


nawagan sa kamatuoran kag 
akawntabilidad sa ila nga mga 
kaso. 

Ginaduso ni Alminaza ang 
dinalian nga paghatag sang ig- 
talupangod sa sitwasyon kag 
ginpanawagan man niya ang im- 
bestigasyon sa nagadugang nga 
mga tensyon, mga ginasiling nga 
inhustisya, kag maka-alarma nga 
paglapas sang mga tawhanon 
nga kinamatarung. fF 

Ika-55 nga anibersaryo sang Partido kag NPA, ginselebrar 


GINDUMDUM SANG MGA KATA- 
PO KAG kadre sang Partido kag 
mga Pulang hangaway kag ku- 
mander sa mga larangan gerilya 
ang ika-55 nga anibersaryo sang 
Partido kag New People's Army, 
sang nagligad Disyembre 26, 2023 
kag Marso 29, paagi sa paghiwat 
sang mga pagtuon kag diskusyon, 
kag mga aktibidad pangkultura 
sa tunga sang masingki nga mga 
focused military operation kag 
matiplangon nga Retooled Com- 
munity Support Program sang 
reaksyonaryo nga mga pwersa. 
Gilayon nga kolektibo nga 
gintun-an sang tanan ang mga 
mensahe para sa anibersaryo 
sang Partido kag NPA sang Ko- 
mite Sentral kag Komiteng Re- 
hiyonal sang Partido sa Isla 


sang Negros (KRPIN). 

Sa isa ka larangan gerilya, 
nagtuon ang mga Pulang ha- 
ngaway kag mga sandigan nga 
organisasyon sang Partido sa 
lokalidad sang pila ka mga 
sandi-gan nga dokumento sang 
Par-tido kaangay sa “Aton Hin- 
anali nga  Hilikuton” kag 
“Ispesiko nga Kinaiya sang aton 
Inaway Banwa” sandig sa pana- 
wagan sang kahublagan panad- 
long. Samtang, sa isa pa ka lara- 
ngan gerilya ginhimo ang isa ka 
bulan kalawig nga programa sa 
pagtuon lakip na sang Rebolusyon, 
pamantalaan nga teoretikal sang 
Partido, sa diin gin-angot ini sa 
mga leksyon halin sa rebolusyo- 
naryo nga eksperyensya sa lara- 
ngan kag pila ka pagtulun-an 


halin sa Intermedya nga Kurso 
sang Partido kag sa Sandigan 
nga Prinsipyo sang Marxismo- 
Leninismo-Maoismo ni Kaupod 
Jose Maria Sison. 

Sa mga pangkultura nga 
programa para sa pagselebrar 
sang ika-55 nga anibersaryo 
sang Partido kag NPA, naghimo 
sang pila ka tion nga kalinong 
para pasidunggan ang mga 
martir kag baganihan sang re- 
bolusyon sa isla sang Negros 
kag sa bug-os nga rebolusyona- 
ryong kahublagan. Liwat man 
nga nanumpa ang mga katapo 
kag kadre sang Partido sa hanay 
sang NPA kag sa lokalidad sa 
atubangan sang hayahay sang 


Partido. fP 


2 ka martir sa Escalante, ginpasidunggan 


PINAKAMATAAS NGA PAGPASIDUNGOG ANG 
GINHATAG sang mga Pulang kumander kag 
hangaway sang Roselyn Jean Pelle Command- 
Northern Negros Guerilla Front sang New 
People's Army (RJPC-NPA) kag sa bilog nga re- 
bolusyonaryo nga pwersa sa Northern Negros 
ang paghalad sa kabuhi nila Ka Jandy (Emarie 
Pastidio), 27 anyos, kag Ka Jorge (Joshua Sul- 
tan), 19 anyos, sa isa ka engkwentro sa tunga 
sang mga tropa sang 79th IB kag NPA sadtong 
Pebrero 21 sa Sityo Mansulao, Brgy. Pinapugasan, 
Escalante City, Negros Occidental. 

Ginsaludohan man sang Makabayang Kilusan 
ng Bagong Kababaihan (MAKIBAKA)-Negros si 
Ka Jandy sa iya kaisog kag determinasyon bilang 
isa ka rebolusyonaryo nga babaye kag iloy nga 
nagsulong sa kahilwayan sang mga kababaenhan 
idalom sa macho nga sosyedad kag pagtapos sa 
nagkalain-lain nga porma sang pagpang-abuso 
sang nagahari nga sahi. 

Si Ka Jandy makaduha ka beses nga gindakop 
sang 79th IB. Tuig 2018, gindakop siya upod sa 
isa ka kultural nga organisador sa Escalante City 
kag gindala sa hedkwarter sang 79th IB sa Sagay 
City, Negros Occidental sa diin ginpaidalom siya 


sa tortyur. Gindakop siya sa ikaduha nga higayon 
sadtong Enero 2021 sang nag-medical leave 
matapos nga nanganak. Gintortyur kag ginlugos 
siya sang mga soldado. Nakapalagyo si Ka Jandy 
sa ika-10 ka adlaw sang pagdetine sa iya. 

Samtang, ginkuha sang 79th IB ang duha ka 
bulan sadto nga si Baby Marx Cairo Salino sang 
napilitan si Ka Jandy nga ibilin ang iya bata sa iya 
ginpahuwayan sa Talisay (City antes siya 
nadakop. Tubtob subong, ara pa gihapon sa kon- 
trol sang NTF-Elcac ang bata. Ginhimo nga host- 
age si Baby Marx agud mapasungka si Ka Jandy 
kag ang iya bana nga isa man ka Pulang 
hangaway. Namartir si Ka Jandy nga wala 
makakita liwat sang iya bata. 

Ginpanawagan sang MAKIBAKA-Negros sa 
mga peace and human rights advocates lakip ang 
mga asosasyon sang mga kababaenhan nga 
magsuporta sa kampanya sa pagpaguwa kay 
Baby Marx. 

Samtang, walo ka peke nga engkwentro ang 
ginhimo sang 79th IB halin Pebrero 22 tubtob 
Pebrero 23. Lakip sini ang 10 ka beses nga pag- 


"2 ka martir..." sundan sa pahina 11 


HUNYO 2024 


Una nga anibersaryo sang pagka-martir 


ni Ka Rogelio Posadas, ginsaludohan 


GINSALUDOHAN SANG TANAN NGA MGA kadre 
kag bilog nga katapoan sang Partido sa Negros, 
mga Pulang kumander kag hangaway sa idalum 
sang Apolinario Gatmaitan Command-New People's 
Army Negros Island (AGC-NPA) kag bug-os nga 
rebolusyonaryong pwersa sa isla sang Negros ang 
unang anibersaryo sang pagka-martir ni Ka Ro- 
gelio Posadas ukon ginkilala nga Ka Cocoy 
sadtong Abril 20. 

Ang Roselyn Jean Pelle Command-NPA 
Northern Negros Front (RJPC-NPA) nagpatigayon 
sang silent 21-gun salute nga ginsundan sang 
nagkalain-lain nga programa upod sa mga masa, 
samtang ang mga sanga kag grupo sang Partido 
sa norte nga bahin sang Negros nagpatigayon 
sang "mga simple, apang mabungahon nga mga 
likom nga aktibidad sa tunga sang mga operasyon 
paniktik kag kombat nga ginlunsar sang kaaway." 

Suno kay Ka Cecil Estrella, tagpamaba sang 
RJPC-NPA, "isip lider komunista, estratehista kag 
taktisyan sang hangaway sang pumuluyo, nangin 
giya si Ka Cocoy sa pagpasulong sa inaway banwa 
sa norte sang Negros sa sulod sang madamo nga 
katuigan." 

Dugang ni Ka JB Regalado, tagpamaba sang 
Leonardo Panaligan Command-NPA Central Negros 
Front (LPC-NPA), sa ginpagwa nga separado nga 
pahayag nga sulundon ang kinaiya ni Ka Cocoy 
nga pagka-malapit sa sandigan nga masa kag re- 
bolusyonaryong optimismo upod ang siyentipiko 
nga kaisog sa masalimuot nga pagpakig-away ba- 
tok sa nagliligad nga mga rehimen ilabi na gid sa 
karon nga rehimen US-Marcos Jr sang mga 
pamatan-on nga Pulang hangaway kag ku- 
mander, mga katapo kag lider komunista kag 
bug-os nga rebolusyonaryong pwersa sa Central 
Negros. 

Isa ka isganan nga lider sang Partido si Ka 
Cocoy, siling ni Ka Estrella Banagbanag, tag- 
pamaba sang Rachelle Mae Palang Command- 
NPA Southeast Negros Front. "Isa siya ka ma- 
tutom nga estudyante sang Marxismo-Leninismo- 
Maoismo nga iya nga gingamit sang maayo sa 
mga partikularidad sang rebolusyonaryo nga sit- 
wasyon sa isla sang Negros bilang sekretaryo 
sang Rehiyonal nga Komite sang Partido sa 
Negros sadtong 2019.” 

Samtang, para kay Ka Dionesio Magbuelas, 
tagpamaba sang Mt. Cansermon Command-NPA 
South Central Negros Front, napagkit sa ka- 


saysayan sang Negros ang ngalan ni Kaupod 
Cocoy, indi lang bangud sang iya dako nga amot 
sa paghimakas sa isla kundi bangud sang iya indi 
matay-og nga panindugan, pananawan kag 
kapagsik nga pagpamuno sa Partido sa panahon 
sang pag-atras kag pagsulong sang rebolusyon. 

Sa pahayag sang Armando Sumayang Jr 
Command-NPA Southwest Negros Front paagi 
sang tagpamaba sini nga si Ka Andrea Guerrero, 
ang pagdumdum sa pagkapatay ni Ka Rogelio 
Posadas, padayon nga panawagan sang hustisya 
para sa tanan nga mga biktima sang pasismo 
sang reaksyonaryo nga estado paagi sa pagpasing- 
ki sang inaway banwa diri sa isla sang Negros. 

Madumduman nga brutal nga ginpatay si Ka 
Cocoy sang 94th IB sadtong Abril 20, 2023 sa 
Binalbagan, Negros Occidental, matapos siya gin- 
abdak sang mga pwersa sang reaksyonaryo nga 
estado sa dalanon sang Isabela-Hinigaran, 
Negros Occidental sadtong Abril 19, 2023 sang 
hapon upod si Lyngrace Marturillas kag duha pa 
ka mga pamatan-on nga sanday Renel delos 
Santos kag Denald Mialen nga mga habalhabal 
drayber. Tubtob subong ginapangita pa ang tatlo 
sang ila nga mga himata. fP 

pangbomba sa bahin sang Trangkal Range 
sa Sityo Mansulao sadtong Pebrero 22 sang 
aga kag pag-airstrike pagkagab-i sa amo 
gihapon nga sityo. Ginhulog ang indi mag- 
nubo sa lima ka mga rocket kag nag-istra- 
ping gamit ang machine gun nga sakay sang 
duha ka Agusta Westland 109 Nighthawk 
nga mga attack helicopter. 

Nagademanda man sang hustisya ang 
mga himata ni Jose Caramihan, isa ka 
mangunguma kag residente sang Sityo 
Mansulao, nga ginpatay sang mga tropa 
sang 79th IB. Nagatanum sang humay si 
Caramihan sa tion sang lukpanay sadtong 
Pebrero 21. Mabaskog nga ginapanginwala 
sang iya mga himata ang akusasyon sang 
79th IB nga kaswalti siya sang NPA nga ila 
napatay sa engkwentro. Ginpaathag man 
sang RJPC-NPA nga indi katapo sang NPA si 
Caramihan. fP 

"Kon wala sang rebolusyonaryo nga teorya, 


wala sang rebolusyonaryo nga kahublagan" 


--pundamental nga prinsipyo sa pagtukod sang Partido 


INDI MAPAHIGAD ANG KAMALAHALON SANG 
sini nga panaysayon ni Kaupod Lenin, ang ban- 
tugan nga lider komunista sang rebolusyon Ruso. 
Nagalanog kag nagapanalupsop ang ini nga pun- 
damental nga prinsipyo sa pagtukod sang proletar- 
yong partido sa bug-os nga kasaysayan sang 
kalibutanon nga rebolusyon proletaryo. 

Una na nga nakita nila Kaupod Marx kag Engels 
ang signipikante nga papel sang rebolusyonaryo 
nga teorya sa paghimakas sang proletaryong 
German sadtong ika-19 nga siglo. Ginpauswag ini 
kag ginpadalman ni Kaupod Lenin dira sa praktika 
sang rebolusyonaryong paghimakas sang proletar- 
yong Ruso sadtong ika-20 nga siglo. 

Sa iya sinulat nga "Ano ang pagahimuon?" 
sadtong 1901, iya gindihon ang husto nga kinaiya 
sang isa ka proletaryo nga partido bilang isa ka 
organisado nga destakamento sang sahi nga pro- 
letaryado, nga dapat naga-angkon sang gam- 
hanan nga rebolusyonaryo nga teorya sa tunga 
sang pagpakigbanggi sa mga repormista kag eko- 
nomista nga luyag nga himuon nga magsunod- 
sunod sa nagaharing Tsar ang Partido. Humalin 
sadto, nangin mabakud nga politikal nga partido 
ang Russian Social Democratic Labor Party (RSDLP) 
sang sahing proletaryado sang Rusya sa tunga 
sang pagpakigbanggi sa mga nagkalain-lain nga 
oportunista kag klasikal nga rebisyunista sang 
sini nga panahon lakip na yadtong mga nagdomi- 
nar sa ikaduha nga Internasyunal. 

Gani, ginplastar ini ni Kaupod Lenin sa simple 
nga pormulasyon nga "Kon wala sang rebolusyo- 
naryo nga teorya, wala sang rebolusyonaryo nga 
kahublagan" kag nangin malig-on ini nga pun- 
dasyon nga prinsipyo sa pagtukod sang partido. 
Sa diri, iya ginpaathag nga ang pagtukod sang 
partido amo ang pagtukod sa ideolohiya. Sa diri 
man nga prinsipyo napanday ni Kaupod Mao ang 
prinsipyo sang kahublagan panadlong bilang isa 
ka yabe nga hilikuton pang ideolohiya sa tion nga 
matabo ang mga dalagku nga kasaypanan, 
kahuyangan kag ilabi na mga paglihis sa linya sa 


ideolohiya, politika kag organisasyon (IPO) sang 
bug-os nga lawas sang Partido. 

Tampad kag maukod nga ginapangabuhi sang 
mga kadre kag katapo sang Communist Party of 
the Philippines ang ini nga sandigan nga prinsipyo 
sa pagpanday sang Partido humalin sa liwat ini 
matukod sadtong 1968 tubtob subong. Ginapa- 
kamahal sang mga kadre kag katapo sang Partido 
ang gamhanan nga rebolusyonaryong teorya nga 
ubay nga amo ang Marxismo-Leninismo-Maoismo 
nga magadul-ong sa lubos nga kadalag-an sang 
demokratiko nga rebolusyon sang banwa tubtob 
matukod ang sosyalismo kag komunismo sa bug- 
os nga kalibutan. 

Hugot nga ginauyatan ang proletaryong re- 
bolusyonaryo nga diwa nila Kaupod Marx, Engels, 
Lenin kag Mao, ginlunsar sang CPP ang duha na 
ka kahublagan panadlong bilang yabe nga 
hilikuton pang-ideolohiya agud mapamatukan ang 
mga nagakatabo nga mga kasaypanan, kahuyangan 
kag paglihis sa patag sang ideolohiya, politika kag 
organisasyon. Kag yara na subong sa ika-tatlo 
nga kahublagan panadlong. 

Mangunguma, mamumugon sa kampo nag-ugyon 
batok sa pagpangkambyo sang gamit sang 
kadutaan, pagpang-kwari, SPLIT program 

Ang mga mangunguma kag mamumugon sa 
kampo nga ginapamunuan sang Kilusang Mag- 
bubukid ng Pilipinas (KMP)-Negros naghiwat sang 
duha ka adlaw nga camp-out sa atubangan sang 
talatapan sang Department of Agrarian Reform 
(DAR) Region 6 nagligad nga Enero 23 tubtob 24. 
Naghiwat sila sang dululungan nga piket-rali kag 
dayalogo sa mga opisyales sang DAR sa isyu sang 
pangpangkambyo sang gamit sang kadutaan, 
reklasipikasyon, kag ang SPLIT Program. 

Sa gab-i sang una nga adlaw, isa ka pag- 
pasidungog ang ginhiwat para sa ginpatay nga 
lider sang mangunguma nga si Alexander Cebal- 
los, nga amo ang una nga biktima sang eks- 
trahudisyal nga pagpatay sa idalum sang nagligad 
nga rehimen Duterte. Ang mga mangunguma kag 
mamumugon sa kampo nagpangako nga padayunon 
ang ila paghimakas para sa matuod nga reporma 
sa duta, bisan pa sa padayon nga mga pangpang- 


mangunguma ang Adlaw sang Kawad-on sang 
Duta (Day of the Landless) paagi sa isa ka piket 
martsa kag dayalogo sa Provincial Environment 
Management Office sa isyu sang pagpang-kwari, 
nga nagabutang sa peligro sa pagkadislokar kag 
pagtaas sang risgo sang pagbaha sa mga 
komunidad sang mangunguma. Paagi sa dayalogo, 
natapna ang mga operasyon sa kwari sa Hacienda 
Vista Alegre, Brgy. E. Lopez, Silay City, Negros 
Occidental kag ang pagpalapad padulong sa pag- 
pang-kwari sa matag-as nga kadutaan sa 
Hacienda Paquit sa amo gihapon nga barangay. 


Protesta paagi sa linibo ka suga, ginhiwat para 
sa pagpataas sang sweldo sang mga manu- 
nudlo sa Negros Occidental 

Libuon ka mga manunudlo nga ginapamunuan 
sang ACT Teachers-Negros ang naghiwat sang 
protesta nga pagsindi sang kandila para sa pag- 
pataas sang sweldo sa nahitabo nga pungsodnon 
nga dululungan nga aksyon sa Fountain of Justice 
sa Bacolod City, Negros Occidental nagligad nga 


atake sang reaksyonaryo nga estado sa ila kubay. 
Sang Marso 26, ginsaulog man sang mga 

Ang UDKP ukon Una nga 
Dungganon nga Kahublagan Pa- 
nadlong ginlunsar sadtong 1968 
batok sa rebisyunismo sang 
grupong Lava kag Taruc sadtong 
dekada 1940 tubtob dekada 1960. 
Samtang, ang IDKP ukon Ikadu- 
ha nga Dungganon nga Kahub- 
lagan Panadlong nga ginlunsar 
sadtong 1992 nakatum-ok batok 
sa oportunismo kag rebisyunismo 
sang grupong Kintanar-Tabara- 
Lagman-Reyes-Rocamora sadtong 
dekada 1980. 

Subong, yara ang CPP sa 
ikatatlo nga kahublagan panad- 
long nga ginpanawagan sang 
Komite Sentral sang Disyembre 
2023. Gin-athag sang Partido nga 


wala sang paglihis sa linya sa 
ideolohiya, politika kag organi- 
sasyon apang kinahanglan nga 
ipaidalom sa isa ka kahublagan 
panadlong ang mga nagtuhaw 
nga mga sakit sa IPO humalin pa 
sa dekada 2000. Ang sakit sang 
suhetibismo sa laragway sang 
empirisismo; ang sakit sa politika 
nga amo ang tuo nga opor- 
tunismo sa porma sang konser- 
batismo, repormismo, legalismo 
kag NGOismo; kag ang sakit sa 
organisasyon sa laragway sang 
burukratismo kag ultrademokras- 
ya nangin kabangdanan sa tu- 
man ka disbalanse nga pag-uswag 
sang armadong paghimakas sa 
Luzon, Visayas kag Mindanao, kag 
sa mga dalagku nga kahalitan 
kag pag-atras sa pila ka mga 


yabe nga aspeto sang aton re- 
bolusyonaryong paghimakas hu- 
malin pa sa dekada 2000 tubtob 
subong. 

Nagapakig-isa ang bug-os nga 
Partido, Pulang hukbo kag tanan 
nga rebolusyonaryo nga pwersa 
sa bug-os nga isla sang Negros 
sa paglunsar sang ikatatlo nga 
kahublagan panadlong. Isa ini 
ka makahulusga nga tikang sa 
IPO nga konsolidasyon kag liwat 
nga pagpalig-on sa Partido agud 
epektibo ini nga makapamuno sa 
demokratikong rebolusyon sang 
banwa paagi sa pangmalawigon 
nga inaway banwa tubtob sa 
lubos nga kadalag-an kag pag- 
tukod sang sosyalismo sa pa- 

Abril 25. 

Ang mga manunudlo halin 
sa lain-lain nga pampubliko kag 
pribado nga eskwelahan sa bug- 
os nga bahin sang Negros Occi- 
dental nagapanawagan sa kay 
Pres. Marcos Jr nga ihatag ang 
pagpasaka sang sweldo sa tanan 
nga mga manunudlo, upod na 
ang P50,000 para sa mga ma- 
nunudlo nga may salary grade 1. 

Pasunod ini sa may 2,000 
nga kusog nga martsa rali sang 
ACT Teachers sa isyu sang pag- 
pasaka sang sweldo sa Bacolod 
City nagligad nga Marso 8. 


Malapad nga alyansa batuk sa 
charter change, ginlunsar 

Nagligad nga Pebrero 10, 
isa ka malapad nga alyansa sang 
mga demokratiko nga pwersa ang 
nagtukod sang People's Coalition 
for Democracy Negros (PCDN) 
sa ginhiwat nga forum angot sa 
Charter Change nagligad nga 
Pebrero 8. Isa sa mga convenor 
amo si anay Negros Occidental 
Governor Lito Coscolluela. 

Ginpamunuan sang PCDN 
ang Komemorasyon sang EDSA 
sang Pebrero 25, kon sa diin ila 
ginlunsar ang ila praymer na- 
hanungod sa pagpadasig sang 
Charter Change. 


“PAGKAON, TRABAHO, 
DUTA KAG HUSTISYA 


pa 


Ang mga pamatan-on nga 
convenor sang PCDN naghiwat 
man sang Charter Change forum 
nga gintambongan sang masob- 
ra sa 700 ka mga estudyante sa 
Binalbagan Catholic College nag- 
ligad nga Marso 9. Ang forum 
ginpangunahan sang Kabataan 
Party-list Representative Raoul 
Manuel, kon sa diin iya gindun- 
an ang negatibo nga mga epekto 
sang charter change sa aton tu- 
man na ka masakiton nga sis- 
tema sang edukasyon. 


Away batok sa reklamasyon sa 
Banago, nagapadayon 

Ang mga lideres sang Bana- 
go Against Reclamation Move- 
ment (BARM) nagtambong sa 
teknikal nga pagsinapol upod 
ang mga opisyales sang Philip- 
pine Ports Authority kag Provin- 
cial Environment and Natural 
Resources Office (PENRO) Re- 
gion 6 agud talakayon ang mga 
natukiban sa ila inisyal nga im- 
bestigasyon sa pagpangtampok 
sang duta nga operasyon ni 
Vladimir Gonzales sa higad sang 
baybayon sang Brgy. Banago, 
Bacolod City. 

Ang mayor nga natukiban 
amo nga isa ini ka reklamasyon, 
indi kay "restorasyon" sang 
duta, nga ginagiit gid nagligad 
ni Gonzales. 

Pagkatapos sini, ginsugdan 
sang BARM ang pagpapirma sang 
petisyon base sa sini nga mga 
natukiban kag ginpadala sa Pro- 
vincial Environment Management 
Office (PEMO) Region 6. Sang 
Abril, nagkampanya man sila sa 
Sangguniang Panglungsod agud 
igiit ang ila pagpamatuk sa 
reklamasyon. 

Sa subong, ang mga operas- 
yon nag-untat na apang sobra 
na sa isa ka ektarya sang duta 
ang gin-reclaim. 


Mga drayber sa Negros, 
nagkampanya batok sa peke 
nga programa sang moderni- 
sasyon 

Masobra sa 700 ka mga 
drayber halin sa Bacolod City 
ang nagbuylog sa caravan- 
protesta batuk sa ginaproponer 
nga Enero 30 nga dedlayn sang 
konsolidasyon sang mga tradis- 
yunal nga dyip sang nagligad 
nga Enero 16. Bisan nga gin- 
palawig ang dedlayn, ang mga 
drayber padayon sang ila kam- 
panya. 

Ginpalapad sang United 
Drivers and Operators Center 
(UNDOC) Piston ang ila kam- 
panya tubtob sa Talisay City nga 
mga drayber, tungod ang lokal 
nga gobyerno nagaplano man 
nga mag-implementar sang pla- 
no para sa lokal nga rota nga 
maga-apekto sa tradisyunal nga 
mga dyip. Naghiwat sila sang 
dayalogo sa LGU nagligad nga 
Enero 19. 

Nagkalain-lain nga talakayan 
pang-edukasyon ang ginhiwat 
sang UNDOC Piston sa neoliberal 
nga ugat sang programa sang 
modernisasyon, kalakip na ang 
room-to-room nga kampanya sa 
sulod sang University of St. La 
Salle (USLS) sa sobra sa 20 ka 
classrooms sang kolehiyo kag 
senior high nga mga estudyante 
nagligad nga Pebrero. 

TUMAN KA TINIKAL ang ginpahayag sang Philippine Army nga 


kadalag-an sang ila kampanya kontra-insurhensya sa bilog 


nga Negros SA PIHAK sang 15 ka peke nga engkwentro sa isla 


halin Enero tubtob Hunyo 2024 


nga NAGTABON sa mga kaso sang pagpatay, pagpamomba, air 


strike kag patarasak nga pagpaniro. 

Agud mapabakud pa ang paghiliusa sa tunga 
sang mga drayber sa Western Visayas, ginlunsar 
ang NO TO PUV PHASEOQOUT COALITION WV 
nagligad nga Marso 17 sa Bacolod City. 

Sang Abril 30, ang bag-o nga petsa para sa 
dedlayn sang konsolidasyon, sobra sa 3,000 ka 
mga drayber ang nagtambong sa transport strike 
kag vigil nga nagpadayon tubtob sa masunod nga 
adlaw, Mayo 1, agud sug-alawon ang Adlaw sang 
Kusog Pangabudlay sa isa ka protesta-caravan 
upod sa mga mamumugon kag iban nga mga sektor 
sa idalum sang hayahay sang United Labor Alli- 
ance in Negros (ULAN). 


Mga Negrosanon, nagprotesta sa nagasaka 
nga bili sang mga balaklon kag sandigan nga 
mga serbisyo 

Ang mga konsumedor kag iligal nga mga gin- 
pangkakas nga mga empleyado sang Bacolod City 


Water District (BACIWA) ang naghiwat sang 
piket-rali sa atubangan sang opisina sang BA- 
CIWA-Primewater agud magprotesta sang indi 
maayo nga serbisyo kag mataas nga bili sang tu- 
big sang distrito. 

Sang Hunyo, ang mga konsumedor kag mga 
empleyado sang Central Negros Electric Cooper- 
ative (CENECO) naghiwat man sang Black Friday 
Protest sa atubangan sang opisina sang CENECO 
sa Bacolod City agud pakamalauton ang P3.26 
kilowatt kada oras nga pagsaka sang presyo sang 
kuryente. Sa banwa sang Hinigaran, isa ka pro- 
testa nga rally nga gintambongan sang 1,000 ka 
pumuluyo ang ginhiwat man sa tunga sang sobra 
ka taas nga presyo sang elektrisidad sang Negros 
Occidental Electric Cooperative (NOCECO), kon 
sa diin ang presyo nagsaka sa P17.9605 per kwh 
sang Mayo halin sa P14.6309 sang nagligad nga 

Kawad-on sang duta: 
Ugat sang nagalala nga krisis kag terorismo 
sa isla sang Negros 


AGRIKULTURAL ANG KLASIPIKASYON SANG 
PUNGSOD apang wala ginhatagan sang naga- 
kaangay nga pagtamod sang reaksyunaryo nga 
gubyerno ang mga mangunguma nga amo ang 
nagabug-os sa mayoriya sang populasyon 
Pilipino. Nagapanguna nga pwersa sa pagtikad 
sang duta apang sila ang masami nga gutom kag 
hagmak sa kaimolon tungod sa kawad-on sang 
matuod nga programa sa duta kag subsidyo nga 
kinahanglanon sa pagpa-uswag sang produksyon 
bisan pa sa panahon nga nagapangatubang sila 
sang natural nga kalamidad kag pagkawasak sang 
kinaiyahan. 

Pila na ka siglo nga nagaluntad ang mono- 
polyo sang duta sa isla nga naghigot sa pumuluyong 
Negrosanon sa gutom kag kaimolon. Sa kabilugan 
nga 1.3 milyon ektarya nga kadutaan sa isla, 
818,991 ka ektarya ang pribado nga pagpanag- 
iya kon sa diin, 665,193 ka ektarya halin diri ang 
may takus nga 10 ka ektarya pasaka yara lang sa 
kamot sang 24 porsyento nga agalon mayduta 
samtang ang nabilin nga 10 ka ektarya paubos 
ang ginapanag-iyahan sang 76 porsyento ka 
agalon mayduta. Ang mga dalagku nga agalon 
mayduta-komprador sa isla sang Negros ang 
nagaprodyuser sang halos 70 porsyento sang 
kalamay sa pungsod. 

Mas nangin mapintas pa ang reyalidad sang 
problema sa duta sa liberalisasyon nga gintalana 
sang imperyalistang US, sa kalamay man ukon sa 
iban nga produktong agrikultural. Kabaliskaran 
ang sitwasyon sa diin gina-imposar sa mga mangu- 
nguma ang pagtanom sang pang-export nga mga 
tanom samtang nagasalig sa imported nga mga 
produkto ang pumuluyong Pilipino. Sa sini nga 
pamaagi, amat-amat nga nagakapatay ang pa- 
langabuhian sang sahing mangunguma tungod sa 
kapabaya sang estado sa pagpa-uswag sang ag- 
rikultura nga nagabuhi sa pungsodnon nga eko- 
nomiya. 

Sa idalom sang monocrop nga industriya sang 
kalamay kon sa diin nagaluntad ang sistemang 
asyenda sa Negros, nagapanguna nga problema 
ang pagpangibabaw sang inhustisya. Ang kawad- 
on sang kaugalingon nga duta nga palangabuhian 
ang nagtulod sa sahing anakbalhas sa pagbaligya 
sang kusog-pangabudlay isip mga mamumugon sa 
uma nga amo ang sektor nga may pinakamanubo 


nga ginabaton nga sweldo. 

Ginapaluntad nga pamaagi sa pagtrabaho 
amo ang pakyaw kon sa diin ginatalana ang kabi- 
logan nga kantidad nga mabayaran base sa ek- 
tarya nga wala naga-isip kon pila ka tawo ukon 
pila ka adlaw matapos. Masami sa isa ka mamu- 
mugon sa kampo nga nagatrabaho walo ka oras 
kada adlaw sa isa ka semana ang makalimpyo 
sang P2,000-2,100 kon milling season samtang 
P900-P1,000 naman kon sira galing. Tuman ka 
kulang ini kon ikumpara sa P1,011 nga inadlaw 
nga basehan sang magasto sa isa ka pamilyang 
Negrosanon nga may lima ka katapuan. 

Maathag nga indi kasan-o man pagdampigan 
sang reaksyunaryo nga gobyerno ang interes 
sang pumuluyo ilabi na sang sahing anakbalhas, 
tungod ini mismo ang nagapanguna nga tigtib- 
ong sang mapigoson kag mahimuslanon nga mga 
programa. Instrumento ang nagkalain-lain nga 
ahensya sang reaksyonaryong estado sa pag- 
patuman sang kontra-pumuluyo nga patakaran. 

Kasubong na lang sang Department of 
Agrarian Reform (DAR) nga kuntani maga- 
patuman sang libre nga pagpanagtag sang duta 
nga palangabuhian para sa mga Agrarian Reform 
Beneficiaries (ARBs). Gingamit ang Compre- 
hensive Agrarian Reform Program (CARP), kag 
subong ang Support to Parcelization of Lands for 
Individual Titling (SPLIT) program, agud ipakita 
nga may yara sang nabalay nga programa para 
pakalmahon ang pag-ibwal sang kaakig sang 
pumuluyo. Ginakabig nga pinakamalawig, pinaka- 
magasto kag pinakamapiguson nga programa sa 
reporma sa duta ang CARP nga nagsukat sang 
ika-36 ka tuig sadtong Hunyo 10. 

Kapid nga padihot sang rehimen US-Marcos 
II ang SPLIT program kag New Agrarian Eman- 
cipation Act (NAEA) nga nagtumod sa pagpadasig 
sa lubos nga pagbalik sang mga malapad nga 
kadutaan sa kamot sang dalagku nga agalon 
mayduta-komprador. 

Ang SPLIT program ginpundohan sang World 
Bank sang 5370 milyon nga bayaran sang reak- 
syonaryo nga gobyerno sa sulod sang 29-39.5 ka 
tuig. Paagi sa pagpanagtag sang indibidwal nga 
titulo nagadahum ang World Bank nga mas ma- 


"Kawad-on..." sundan sa pahina 17 


HUNYO 2024 


.e........e..e..e.......... 


"Kawad-on...” halin sa pahina 16 


tulod ang mga ARBs nga ga- 
miton ang titulo sa ila duta bilang 
kolateral sa pagpangutang, kag 
magbaligya ukon pa-arkilahan ang 
duta. Sa idalum sang sistema 
nga gina-uyatan sang nagahari 
nga sahi, sigurado nga pugaon 
pa sini ang mga mangunguma 
agud mahugakom ang ila nga 
mga titulo sa duta. 

Ginpirmahan ni Marcos Jr ang 
NAEA sadtong Hulyo 6, 2023. 
Ginagamit ini subong ni Marcos 
Jr para ipabula nga tigduso siya 
sang reporma sa duta. Apang sa 
pagkamatuod, pakitakita lang 
ang pagpanagtag sang duta ni 
Marcos Jr kag bisan ang iya nga 
ginapabugal nga NAEA tungod 
sa katapusan padulong gihapon 
ini sa kontrol ukon pag-angkon 
sang duta sang mga daan kag 
bag-o nga mga agalon mayduta, 
kahimbon ang mga arendador 
kag usurero. 

Tuman ka athag nga ang 
SPLIT program kag NAEA nag- 
pahapos para sa pagduso subong 
sang rehimen US-Marcos II sa 
plantasyon sang oil palm, mga 
proyekto sang eko-turismo kag 
“renewable energy,” paglapad 
sang mga makahalalit nga mina- 
han kag kwari, kag mga nag- 
kalain-lain nga proyektong im- 
prastruktora kag reklamasyon sa 

isla sang Negros kaupod ang to- 
do-todo nga liberalisasyon sa 
pag-import sang agrikultura nga 
makapabusog sa ginhawa sang 
nagahari nga sahi sa masuyop 
nila nga ganansya. 

Indi na lipod sa igtalupangod 
sang pumuluyong Negrosanon 
nga ang palangabuhian nga gina- 
bukas sang mga neoliberal nga 
mga proyekto ang pangmadalian 
lang kag wala nagasolbar sang 
pangmalawigon nga kinahangla- 
non sang pumuluyo para mabuhi. 
Tungod sa gutom kag kapi- 
gaduhon, ginatib-ong sang mga 
Negrosanon ang ila tagsa ka ki- 
namatarung kasubong sa duta, 
sweldo, benepisyo, kondisyon sa 
pamugon, kinamatarung sa pag- 
unyon kag iban pa. Ini nga mga 
inisyatiba ang tikang sang 
pumuluyo agud nga maangkon 
ang hustisya sa palangabuhian 
nga nagakadapat nga maagum 
nila. 

Apang sa baylo nga sabton 
ang mga demanda sang pumu- 
luyo, pasismo ang balos sang 
estado. Pagpamahog sa kabuhi, 
intimidasyon, pilit nga pagpa- 
sungka, pagpang-abdak, tortyur 
kag extrahudisyal nga pagpa- 
matay ang naagum sang pumu- 
luyong nagahimakas. Nangin in- 
strumento sang reaksyunaryong 
estado ang National Task Force 
(NTF)-Elcac, sa pagsabwag sang 

terorismo sa pumuluyo para pa- 
ugdawon ang kalayo sang ila 
paghimakas. 

Sa tunga sang paglala sang 
problema sa duta tuga sang mga 
atake sang neoliberalismo kag 
nagapadayon nga pagpamigos 
kag pagpanghimulos sa mono- 
crop nga industriya sang kalamay 
sa isla sang Negros, pinaka-im- 
portante ang pagtukod, pagpa- 
lapad kag pagpabaskog sang mga 
organisasyon masa kag ululupod 
nga paghulag kag pagbato sang 
sahing mangunguma kag mamu- 
mugon. Kinahanglan nga mapag- 
sik nga ibuyagyag kag batoan 
ang mga kontra-mangunguma nga 
mga patakaran kag neoliberal nga 
mga padihot nga ginaduso sang 
rehimen US-Marcos Jr. 

Ang gin-isa nga kusog, kaisog 
kag determinasyon sang pumu- 
luyong Negrosanon ang maga- 
palayas sa mapiguson kag ma- 
himuslanon nga agalon mayduta, 
dalagku nga komprador bur- 
gesya kag burukrata kapitalista 
nga nagbaligya sang pungsod sa 
mga dumuluong. Paagi sini, mas 
magbakud pa ang basehan sang 
pumuluyo sa paglunsar sang ar- 
madong paghimakas nga isa ka 
inaway sang mangunguma nga 
ginasulong sang New People's 

NPA-Western Samar naglunsar 
sang mga taktikal nga opensiba 


SADTONG HUNYO 23, GINHARAS SANG Arnulfo Ortiz Com- 
mand-New People's Army Western Samar (AOC-NPA) ang 
mga pasista nga soldado sang 87th IB sa Brgy. Nagbac, Jia- 
bong, Samar. Napatay sa opensiba sang NPA si Sgt. Leo Jabin- 
ar. 

Samtang, gin-isnayp sang mga Pulang hangaway sang AOC- 
NPA ang tropa sang 87th IB nga nagkampo sa sulod sang Sityo 
San Pedro, Brgy. Poblacion 3, San Jose de Buan, Samar, 
sadtong Hunyo 9, agud magtukod sang detatsment sa lugar. 
Napatay sa pagpa-ulan sang bala sang mga hangaway sang 
pumuluyo si Corporal Marvin Calvintos kag madamo pa ang 
mga pilason. 

Gin-ambus naman sadtong Mayo 14, alas 9:00 sang aga, 
sang yunit sang AOC-NPA ang tropa sang 3rd IB nga naggwa 
sa ila kampo sa Brgy. Gayon-dato, San Jorge, Western Samar 
agud maligo. Nakuha sa amo nga ambus ang isa ka riple nga 
R4, samtang napatay ang isa 
ka soldado kag napilasan ang 
isa pa. 

Sa amo gihapon nga bu- 
lan antes pa sa ambus, gin- 
haras man sang AOC-NPA 
ang mga kampo sang CAFGU 
sa Brgy. Santo Niño, Motiong 
kag Brgy. San Fernando, Ji- 
abong, tanan sa Samar, nga 
nagresulta sa pagkapatay 
sang isa ka soldado kag isa ka 
elemento sang CAFGU. 

Lawig na nga panahon 
nga militarisado sang 8th ID 
ang isla sang Samar. Grabe 
ka pintas ang mga militar 
halimbawa ang ila pagpan- 
ganyon sa nabukid nga bahin 
sang San Jose de Buan para 
makatimalos sa pag-isnayp 
sang mga Pulang hangaway 
sa ila tropa. Lapnagon man 
sa isla ang mga kaso sang 
pagpamomba, pagpaniro, blo- 
keyo sa pagkaon kag pa- 
langabuhian kag sekswal nga 
pagpang-abusar sang mga 
soldado. fF 


Banwa sa Iloilo, 
gin-airstrike sang 


61st IB 


NATUBLAG ANG TULOG SANG 
PUMULUYO sang Torocadan, 
Dongoc kag Langca, mga ba- 
rangay sa banwa sang San 
Joaquin, 55 kilometro halin sa 
Iloilo City, sadtong Pebrero 28 
sang nakabati sang mga pag- 
lupok kag nakabatyag sang pag- 
tay-og sang duta mga alas 3:00 
sang kaagahon. 

Gin-airstrike sang 61st IB 
ang mga nabukid nga bahin sang 
nasambit nga mga barangay 
gamit ang indi magnubo sa apat 
ka fighter jet nga nagpanghu- 
log sang 500 ka libras nga 
bomba. Ginsundan man ini sang 
pagpang-istraping sang mga 
helikopter kag pagpangbomba 
gamit ang mga kanyon. 

Ginpanginwala ni BGen. 
Michael Samson, kumander sang 
61st IB, ang airstrike kag gin- 
pilit nga "direct strike" sang 
mga kanyon ang ila ginhimo 
matapos kuno ang engkwentro 
sa tunga sang ila nga tropa kag 
NPA sa Brgy. Lomboyan. 

Apang, lubos nga gintin- 
dogan sang pumuluyo kag mismo 
sang kapitan sang Brgy. Lom- 
boyan ang ila nakita nga mga 
jet fighter nga naghulog sang 
mga bomba. 

Tatlo ka Pulang hangaway 
ang ginreport nga na-martir sa 
nasambit nga pagpangbomba. 

5 ka mga hors de combat, 
ginpatay sang 47th IB kag PNP sa Bohol 


BRUTAL NGA GINPATAY SANG MGA kombinado 
nga tropa sang 47th IB kag Philippine National 
Police (PNP) ang lima ka mga Pulang hangaway 
nga sanday Domingo Compoc (Ka Silong/ Laser), 
Alberto Sancho (Ka Juaning), Hannah Jay Cesista 
(Ka Maya), Parlito Segovia (Ka Aldrin), kag Mar- 
lon Omosura (Ka Darwin) sadtong Pebrero 23 sang 
aga, sa Sityo Matin-ao 2, Brgy. Campagao, Bilar, 
Bohol. 

Buhi pa sila sang gindakop sang mga soldado 
kag pulis. Gintortyur, ginpaligid sa lunang kag 
pagkatapos, gintiro sila magluwas kay Ka Laser. 
Ginbuno sa liog kag ginriri ang tiyan ni Ka Laser 
nga nangin kabangdanan sang iya kamatayon. 
Antes siya ginpatay, nakuhaan sang piktyur si Ka 
Laser nga nakagapos ang kamot sa likod kag gin- 
uyatan sang isa ka soldado. 

Ginpalapta sang mga militar kag pulis nga 
napatay sa engkwentro ang lima ka mga Pulang 
hangaway apang gintindogan sang mga residente 
sa lugar nga wala sang engkwentro nga natabo. 

Sa pahayag sang Communist Party of the Phil- 
ippines (CPP), mabaskog nga ginkondenar ang 
pagpatay sang 47th IB kag PNP sa lima ka Pulang 
hagaway. Suno kay Ka Marco Valbuena, pangulo 
nga opisyal sang impormasyon sang CPP, dapat 


nga manabat ang liderato sang AFP kag PNP ilabi 
na si Marcos mismo sa ila krimen sa inaway kag 
pagalagson kag silotan sila. 

Nagapakig-isa man ang Apolinario Gatmaitan 
Command-New People's Army Negros Island 
(AGC-NPA) sa pagkondenar sa ginhimo sang 47th 
IB kag PNP. Ginpasidunggan sini sila Ka Laser kag 
Ka Juaning sa ila kontribusyon sa pagpauswag 
sang rebolusyonaryo nga kahublagan sa isla sang 
Negros. 

Samtang,  gindayaw sang Kabataang 
Makabayan (KM)-Negros si Ka Maya sa iya ded- 
ikasyon sa pagserbi sa masang ginapigos kag gi- 
nahimuslan. Isa ka abogada si Ka Maya apang 
ginpili niya nga magpakigbahin sa armado nga 
paghimakas. fP 


Kaso sang 2 ka patay nga mga HR defenders, gindula sang korte 


SANG HUNYO 24, GINDESISYO- 
NAN SANG Regional Trial Court- 
Branch 74 sa Cebu City ang 
pagdula sang mga akusasyon sa 
pagsuporta sa terorismo paagi 
sa kwarta batok sa duha ka 
nagtaliwan nga mga human 
rights defenders ukon sumalak- 
dag sang tawhanon nga kina- 
matarung. 

Ang napatay na nga mga 
progresibo nga sanday Geraldine 
Labradores kag Msgr. Merlin 
Logronio kabahin sa 27 ka mga 
aktibista kag mga development 
worker nga may angot sa Com- 
munity Empowerment Resource 
Network (CERNET) nga ginpa- 


sakaan sang kaso sang Depart- 
ment of Justice (DOJ) kag 
Armed Forces of the Philippines 
(AFP) sa paglapas sang Republic 
Act 10168, ukon Terrorism Fin- 
ancing Prevention and Suppres- 
sion Act of 2012. 

Suno sa Alliance for the Ad- 
vancement of People's Rights 
(KARAPATAN) Central Visayas 
nga kon wala nagpatarasak ang 
DOJ kag AFP sa paglagas sa 
CERNET, isa ka matuod nga non- 
government organization nga na- 
gabulig sa nagkalain-lain nga mga 
organisasyon sang pumuluyo 
sugod 2001, "mabal-an tani 
sang duha ka demonyo (DOJ kag 


AFP) nga dugay na napatay 
bangud sa sakit sanday Lab- 
radores kag Logronio antes pa 
sila nagresolba nga magpasaka 
sang hinimo-himo nga kaso sa 
korte sadtong Mayo batok sa 
mga labi nga talahuron nga mga 
indibidwal." 

Kompyansa ang Karapatan 
Central Visayas nga sa kata- 
pusan, ang mga hinimohimo sang 
DOJ kag AFP nga mga kaso ba- 
tok sa mga development worker 
"sa ulihi makaagom sang naga- 
kaigo nga kapalaran sa basura- 
han sang kasaysayan." fP 

5 Pulang Saludo! 


Tabugon5: Ginahandom kag ginpalangga 


sang masang ginapigos kag ginahimuslan 


SA SINI NGA ARTIKULO, GINADUMDOM naton 
ang kabuhi sa lima ka mga Pulang hangaway nga 
hors de combat nga ginmasaker sang 47th IB 
samtang nagasakay sa gin-arkilahan nga tray- 
sikol sa dalanon sang Sityo Lubi, Brgy. Tabugon, 
Kabankalan City, Negros Occidental sadtong 
Setyembre 21, 2023 sang gab-i. Lakip sa napatay 
ang drayber sa ila gin-arkilahan nga traysikol. 

Mga istap sang medikal halin sa Armando 
Sumayang Jr Command-New People's Army 
(ASJC-NPA) sila Ka Rekoy, Ka Goring, kag Ka 
Joyce samtang nag-medical leave ang anum ka 
bulan nga nagabusong nga si Ka Diane upod sa 
iya bana nga si Ka Bravo. 

Aktibo kag puno sang entusyasmo nga nag- 
serbisyo sila sa mga kaupod kag masa. Gina- 
handom kag ginapalangga, ang ila kontribusyon 
sa rebolusyon indi madula sa pamensaron sang 
kadam-an nga masang ginapigos kag gi- 
nahimuslan. 


Ka Rekoy 

Si Ka Rekoy (Bobby Perez), masobra 30 ang 
edad, nabun-ag sa Brgy. Gatuslao, Candoni, 
Negros Occidental. Halin sa sahi nga imol nga 
mangunguma. Samtang naga-eskwela, nagapa- 
nguling siya agud makabulig sa panginahang- 
lanon sang iya pamilya. Nangin katapo si Ka 
Rekoy sang Kabataang Makabayan (KM) sa 
lokalidad. 

Sang nag-komit nga mag-pultaym si Ka 
Rekoy sadtong 2009, ubos kusog niya nga gin- 
tungdan ang mga tahas nga natalana sa iya. 
Nangin kabahin siya sa komite sang produksy- 
on, nangin iskwad lider kag sa ulihi, istap sang 
medikal. 

Mapisan kag mahilig si Ka Rekoy sa kultural 
nga hilikuton. Kilala nga mahilig sa gitara kag 
naga-komposo man siya sang mga kanta kag 
tula. Maayo man siya sa politikal nga hilikuton 
kag sa linyang masa. 


Ka Goring 
Ginbun-ag si Ka Goring (Mario Mullon), 60 
anyos, sa Brgy. Bulwangan, San Carlos City, 


Negros Occidental sa pamilya nga imol nga 
mangunguma. Sadtong 2005, nagsalhin ang 
bilog niya nga pamilya sa Candoni. Mayor nila 
nga pangabuhian ang panguma kag pamugon sa 
kampo. 

Subang sa anum ka mag-ulutod kag nag- 
daku siya sa rebolusyonaryo nga pamilya. Wala 
nakaeskwela bangud nagtimbang sa iya pam- 
ilya. Nakapangasawa kag may tatlo ka 
kabataan si Ka Goring. 

Nagpultaym si Ka Goring sa panahon sang 
dekada 80 kag nakapahuway. Naangotan siya 
liwat sang mga kaupod sadtong 2002 kag nag- 
pultaym balik sadtong 2011. 

Opisyal sang medikal si Ka Goring kag 
madamu ang iya nabuligan nga mga kaupod kag 
masa. Mapisan siya, hipuson kag mabuot nga 
kaupod. Grabe siya nga magkabalaka sa mga 
kaupod kag masa ilabi na sa hambalanon 
medikal. Matutom nga magbasa sang libro si Ka 
Goring, ilabi na sa pang-medikal nga mga 
topiko. Maayo man siya sa linyang masa. 


Ka Joyce 
Halin sa sahing mangunguma si Ka Joyce 

(Janice Flores), 22 anyos, sa Brgy. Buenavista, 
Himamaylan City, Negros Occidental. Nak- 
agradwar siya sa elementarya kag nag-obra sa 
sulod balay sa isa ka panahon. 

Tuig 2020 sang nag-desisyon si Ka Joyce 
nga mag-pultaym matapos ang iya nga integ- 
rasyon sa NPA upod sa madamu nga pamatan- 
on sa ila nga lugar. Nakapamana siya sa sulod 
sang NPA kag may isa ka bata. 

Hipuson ang kinaiya, apang manami kon is- 
toryahon kay palakadlaw, pisan kag wala 
nagabalibad sa mga tahas si Ka Joyce. Nangin 
giya pampolitika siya sa iskwad kag nangin 
katapo sang medikal istap. 


Ka Bravo 

Si Kaupod Bravo (Alejo de los Reyes), 28 
anyos, nabun-ag sa Brgy. Buenavista, Gui- 
hulngan City, Negros Oriental. Naghalin siya sa 
sahi nga manubo sa nahanunga nga man- 
gunguma. Lima sila ka mag-ulutod, tatlo ka 
lalaki kag duha ka babaye. Nagtimbang si Ka 
Bravo sa iya pamilya sa pagpanguma kag 
nangin drayber sang habal-habal para sa 
dugang nga kita. Nangin katapo siya sang KM 
sa ila lokalidad. 

Nag-pultaym si Ka Bravo sadtong 2016 kag 
nadeploy sa tuig 2017 sa sur nga bahin sang 
Negros. Sa sulod sang pito ka tuig niya nga lub- 
os panahon nga pag-alagad sa masa, nagtindog 
siya bilang iskwad lider kag sa ulihi, nangin vice 


platun lider. Paladugsing si Ka Bravo sa mga 
kaupod apang seryoso kon magpatuman sa mga 
rebolusyonaryo nga mga tahas. 

Maisog si Ka Bravo sa pag-atubang sang 
kaaway kag nagpakita sang kabalaka sa mga 
kaupod ilabi na sa ikaayong lawas. Ginpan- 
gibabawan niya ang pagpangumbinsi sang iya 
pamilya bangud namuklat siya sa kahustuhon 
kag pagkamakatarunganon sa rebolusyon. 

Upod ni Ka Bravo nga napatay ang iya 
nagabusong nga asawa nga si Ka Diane. 


Ka Diane 

Ginbun-ag si ka Diane (Melissa de la Peña), 
21 anyos, sadtong Oktubre 19, 2001 sa Brgy. 
Inayawan, Cauayan, Negros Occidental. Halin 
siya sa sahing manggaranon nga mangunguma 
kag katimbang man siya sa produksyon sa 
pagkopras kag pag- atipan sang ila nga 
kasapatan. Impluwensyado sang rebolusyona- 
ryo nga kahublagan ang iya nga pamilya. Grade 
9 ang natapos ni Ka Diane sa pag-eskwela. 

Nag-pultaym si Ka Diane sadtong 2020. 
Mapisan, mabinuligon siya kag indi matinalak- 
anon sa mga hilikuton. Bukas siya sa mga sug- 
yot kag bulig sang mga kaupod. Mahilig ma- 
gluto, magtuon kag maayo man siya sa kultural 
nga hambalanon. 

Nangin instruktor si Ka Diane sa pagtuon 
sang PADEPA, finance and logistics officer 
(FLO) sang platun kag sa ulihi, medikal opiser 
man sang platun. fP 


Mga Bituon 


ni Ka Sisa 


Nagabanaag ka sa kagab-ihon 

Sa dalan nga amon bagtason 

Kaangay sa suga nga indi mapalong 
Kasisidmon...kaagahon nangin iwag ka namon. 


Ikaw ang kalibutanon nga kaalam sa amon 
pagpadayon 

Bisan pa man sa sakripisyo, kabudlayan kag kamatayon 
Maga-usbong kag magabun-ag sang mga bag-o nga 
lapsag 

Matinggas nga binhi para sa amon buasdamlag. 


Sila magasugpon, maghimakas kag magpanday 
Sang isa ka balay nga sulhay kag mahilway 

Gikan sa daan, mapi-ot, gamay kag mabudlay 
Mapaluntad ang puluy-an nga may pagka-alalangay. 


Mga bituon, madula ka man, ang magapabilin 

Sa pamaagi, panindugan kag panan-awan magaserbe 
Sa malapad nga uma kag pusnga sang makina, naga- 
upod ka 

Armasan ang tanan...lupigon ang agalon kag 
kapitalista. 


Adlaw gab-i ara ka sa amon...mainit ka sa amon 
balatyagon. 

Bug-os nga kalibutan ginahanduraw...ginpasidunggan 
ka 

Bulawanon nga taliba, luthang kag bangkaw sang 
kadam-an ikaw ginatib-ong 

Tubtob kaagahon kag pagpabanag-banag ikaw ang 
amon ginahandum. fP 

Ano ang himuon kon 


maglupok ang bulkan? 


atare W aE ANG PAGLUPOK SANG BULKAN NAGADALA sang peligro sa 
) kabuhi kag palangabuhian sang pumuluyo. Ang aso nga gin- 

Antes ang ashfall: 

e mamati sang balita/abiso sa radyo, telebisyon 
kag social media sa awtoridad kon may paglupok 
sang bulkan. 

° ipreparar ang emergency supply kag ibutang sa 
lugar nga dali lang makuha. Ini ang mga gamit nga 
isulod sa emergency kit: 

5 first aid kit lakip na mga bulong, tubig, pagka- 
on (delata), flashlight, extra battery, radyong de- 
baterya, kandila, lighter ukon posporo, pito, face 
mask, alcohol, kwarta, kutsilyo, pisi (indi magnubo 
sa 7 metro ang kalabaon) 

5 habol, bayo, gamit personal, mga kinahanglan- 
on sang bata 

5 importante nga dokumento kag listahan sang 
mga numero nga makontak panahon sang emer- 
hensya, hibaloon ang lokasyon sa erya sang ebak- 
wasyon sa nahamtangan nga lugar 

5 Magpreparar sang mga face mask o tinlo nga 
tela kag antipara o lente (goggles) para proteksy- 
on sang mata. 

5 Magbilin sang pagkaon kag tubig sa mga sapat. 

5 Sa mga may bata nga estudyante, hibaloon 
ang plano pang-emerhensya sang eskwelahan. 


Samtang may ashfall: 

e Pirme nga mamati sa balita/abiso kabahin sa 
paglupok sang bulkan. 

- Dapat magkalma. Magpabilin sa sulod sang 
balay. Tabonan ang ilong kag baba gamit ang face 
mask ukon basa nga tela. 

° Siradohan ang mga bintana kag pwertahan 
sang balay kag kon may salakyan, ipahigad ini. 

-e Magbutang sang basa nga tuwalya ukon tela 
sa alabrihan sang bintana kag pwertahan. 

e Isulod ang mga binuhi nga sapat sa ila 


abuga sini, magatuga sang pulmo-respiratory nga sakit sa mga 
pumuluyo kag sapat kon makahaklo sang abo (ashfall) sa 
malawig nga panahon. Makatuga man ang abo sang kahalitan sa 
mga pananom sang mangunguma, mga pagkabutang kag is- 
truktura. Kaangay sa paglupok sang Bulkan Kanlaon sadtong 
Hunyo 3 nga nag-apekto sa mga pumuluyo sa isa ka syudad sa 
Negros Oriental kag isa ka syudad kag anum ka banwa sa 
Negros Occidental, malahalon nga mahatagan sang giya ang 
pumuluyo kon ano ang dapat nga pagahimuon kon magalupok 
ang bulkan. 


balay-balay ukon sa sulod sang balay. 

e Hugasan sang maayo ang mga lulutuon 
antes lutuon kag hugasan man ang prutas antes 
kaunon. 

° Siradohan ang sudlanan sang tubig kag mga 
pagkaon 

- Kon maggwa, magsuksok sang face mask kag 
antipara ukon lente (goggles) para proteksyon 
sang mata. 

e Kon nagamaneho sang salakyan, magpahi- 
gad sa karsada para malikawan ang grabe nga 
abo. 


Pagkatapos sang ashfall: 

e Kuhaon ang mga natipon nga abo sa atop. 
Pagkatapos sini, hugasan ang atop kag alagyan 
sang tubig. 

e Bas-on sang tubig ang mga bintana kag 
pwertahan sang balay kag salakyan antes ini tin- 
luan gamit ang habon kag alabaab nga tubig. 

e Tipunon kag dalhon ang abo nga layo sa 
alagyan sang tubig para malikawan ang pagbara 
kag indi mahigkoan ang tubig. 

e Pabukalan sang maayo ang tubig antes inu- 
mon. 

e Hugasan ang mga hilamon antes ipakaon sa 
mga sapat. 

e Labhan ang mga bayo nga natapikan sang 
abo. 

e Trapuhan ang mga pagkabutang sa balay 
para makakas ang mga abo. Samtang nagatinlo, 
tabonan ang ilong, baba kag proteksyonan ang 
mata. AP 


Ginkuha halin sa DOST-PHIVOLCS 


